Lav et referat af nedenstående tekst:

Tekst:
Ilden havde allerede haft fat i både hus og garage på en ejendom på Padkærvej ved Overlade i lang tid, da en nabo klokken 14.30 fredag eftermiddag opdagede flammerne og tilkaldte brandvæsnet. Derfor var der ikke meget andet at gøre for indsatsleder Jes Caspar Mortensen og hans 10 kolleger på stedet end at forsøge at slukke resterne af ejendommen så godt som muligt. - Huset havde brændt længe, da vi nåede frem. Nu er der stort set ikke mere, der kan brænde, så vi slukker bare, siger Jes Caspar Mortensen til TV2 Nord. Alligevel kan det godt vare adskillige timer, før Nordjyllands Beredskab er færdige på stedet. Indtil videre er det svært at sige noget om brandårsagen, men ejeren har huset har oplyst, at der i vinter sprang et vandrør, og at han derfor havde sat en varmeblæser i gang. - Det kan jo godt være det, der har startet branden, men det er svært at sige noget om nu, siger indsatslederen. Huset var heldigvis ubeboet, så hverken mennesker, dyr eller ejendele gik til i flammerne.

Referat:
En ubeboet ejendom ved Overlade står ikke til at redde, fortæller indsatsleder